CPN โบรกฯชี้ผลงาน H2/61 ดีต่อเนื่องแนะซื้อ”เก็งกำไร”เป้า 87.00 บ.
CPN โบรกฯชี้ผลงาน H2/61 ดีต่อเนื่องแนะซื้อ"เก็งกำไร"เป้า 87.00 บ.
24 ส.ค. 2561

บล.เอเอสแอล ระบุในบทวิเคราะห์วันนี้(24 ส.ค.)ว่า บริษัท เซ็นทรัลพัฒนา จำกัด (มหาชน) หรือ CPN แนวโน้มผลประกอบการครึ่งหลังปีนี้ยังดีต่อเนื่อง หลังจากปรับปรุง Central World ในช่วงไตรมาส 3/61 รวมไปถึงการขยายศูนย์การค้าเพิ่มในภูเก็ตวันที่ 10 ก.ย.61 (พื้นที่ 63,000 ตร.ม.) และมาเลเซียในช่วงไตรมาส 4/61 (พื้นที่ 89,000 ตร.ม.) และรับรู้รายได้ยอดโอนคอนโดในไตรมาส 3/61
ปี 62 ยังดีต่อเนื่อง จากโครงการที่อยู่อาศัยอีก 3 โครงการที่กำลังก่อสร้างอยู่ทำยอด Pre-Sale ไปจนหมดเรียบร้อยแล้ว รอโอนและรับรู้รายได้ตั้งแต่ปลาย 1H62 และเปิดศูนย์การค้าใหม่อีก 2 แห่ง แนะนำ”เก็งกำไร”มูลค่าเหมาะสมเฉลี่ยที่ 87.00 บาท (IAA Consensus // Upside 9.1%)